Bunga Citra Lestari Tidak Tahan Dengan Bosnya Dalam Trailer My Stupid Boss 2
TGV Pictures bakal membawakan kepada penonton-penonton tempatan sebuah filem sekual dari Indonesia berjudul My Stupid Boss 2, yang dibintangi pelakon Bunga Citra Lestari. Anda boleh tonton trailer tersebut dipemain video dibawah. My Stupid Boss 2 berkisar mengenai pekerja yang tidak tahan dengan karenah majikan mereka, Bossman. Dalam sekuel ini, Bossman, Diana, Mr. Kho dan Adrian berangkat ke Vietnam demi mencari pereka fesyen baru. Namun masalah demi masalah mula timbul seperti Bossman melanggar perjanjian gaji pekerja Vietnam dan ditahan di balai polis. Sementara itu, Norahsikin dan Azahari di Kuala Lumpur perlu berdepan gangster yang mahu mengutip hutang Bossman. Diarahkan oleh Upi Avianto, filem komedi ini dibintangi turut dibintangi pelakon Reza Rahadian, Chew Kin Wah, Iedil Putra dan Atikah Suhaimie. My Stupid Boss 2 akan menemui penonton pada 29 Ogos ini.